ToekomsVenster: Wanneer ek sake in my eie hande neem | Maroela Media
Lees: Numeri 14 en Josua 14:6-15
Dikwels kry ons geloof arendsvlerke in die lig van 'n Godsbelofte, maar wanneer die vervulling daarvan uitbly, neem ons sake in ons eie hande. Dis dan dat ons ewe braaf ons hemde oopknoop en ons borshare wys, selfversekerd dat die uitkoms in ons eie hande lê. Die vraag is dus: In wie se ry val jy in? Reken jy op jou eie krag? Beteken dit dat jy die Here onderskat om sy beloftes uit te voer? Hoe lyk jou wholly follow van die Here?
Ek merk nou die dag 'n bufferplakker op – How is my driving? – met die veronderstelling dat iemand die bestuurder se bestuursvermoë dophou. Wat daarvan as ons elk 'n plakker sou dra met How is my walking (in faith)? – met die veronderstelling dat ander sal opmerk by wie se ry ons inval, waar ons gesindheid lê en of ons die Here onderskat!
Here, 'skuus dat ek soms myself kaptein maak! Ek val weer agter U in! Amen.
"Skies as ek nie so mooi verstaan nie. Natuurlik glo ek in God se leiding. Hy rig my skrede. Hy het my egter nie net 'n strooipop gemaak nie. Hy het vir my 'n brein gegee om mee te dink. 'n Liggaam om mee te werk. Talente om mee te woeker. Wanneer het Hy ooit verwag dat ek net moet sit en bid, en alles sal regkom. My eie wil speel beslis 'n rol in my bestaan. Dis wat die mens verskillend maak van die dierewêreld. As die rigsnioere verkeerd val, is dit slegs omdat God ander planne het. Maar… Lees meer »
Dis juis die probleem. Mense wat nie eie verantwoordelikheid vir hul suksesse neem nie. "Dream on"Jannie jou koffie word koud.
Toe Jesus vir sy dissipels sê gooi die net aan die ander kant uit was die vangs baie groot. Maar hulle moes met arbeid en inspanning die visse op die strand kry.
Ons het God se leiding en seën nodig. Hy het ons arbeid nodig. Saam kom die sukses.
Here help ons om in gebed te leef en daagliks in geloof te groei sodat ons U leiding kan volg terwyl ons ons dagtake doen